
	SAŽETAK KARAKTERISTIKA LIJEKA


1.
NAZIV VETERINARSKOG LIJEKA
Milprazon Plus, 12,5 mg + 125 mg, film tableta za pse najmanje tjelesne mase 5 kg
2. 
KVALITATIVNI I KVANTITATIVNI SASTAV

Svaka film tableta sadrži:
Aktivne supstance: 

Milbemicin oksim
  
12,5 mg

Prazikvantel


125 mg

Za spisak svih ekscipijenasa, pogledati dio 6.1.

3. 
FARMACEUTSKI OBLIK
Film tableta.
Blijedo žućkasto-smeđe, ovalne, bikonveksne, prošarane, film tablete.

4. 
KLINIČKI PODACI

4.1. 
Ciljne vrste životinja

Pas (psi najmanje tjelesne mase 5 kg).

4.2. 
Indikacije za upotrebu, za svaku ciljnu vrstu

Terapija mješovitih infekcija odraslim oblicima sljedećih vrsta cestoda i nematoda:
- Cestode (pantljičare):
Dipylidium caninum

Taenia spp.

Echinococcus spp.

Mesocestoides spp.

- Nematode (valjkasti crvi):
Ancylostoma caninum

Toxocara canis

Toxascaris leonina

Trichuris vulpis

Crenosoma vulpis (smanjenje stepena infekcije)
Angiostrongylus vasorum (smanjenje stepena infekcije nerazvijenim odraslim oblicima (L5) i odraslim oblicima parazita; vidjeti specifične programe liječenja i sprečavanja bolesti u dijelu 4.9 „Doziranje i način primjene“).
Thelazia callipaeda (vidjeti specifične programe liječenja i sprečavanja bolesti u dijelu 4.9 „Doziranje i način primjene“).
Ovaj lijek takođe se može koristiti i za sprečavanje srčane dirofilarioze (Dirofilaria immitis), ako je indikovana istovremena terapija protiv  cestoda.
4.3. 
Kontraindikacije

Lijek se ne koristi kod pasa tjelesne mase manje od 5 kg.
Ne koristiti lijek u slučaju preosjetljivosti na neku od aktivnih supstanci ili na bilo koju pomoćnu supstancu.

Takođe treba pogledati dio 4.5 „Posebne mjere opreza pri upotrebi lijeka“.
4.4. 
Posebna upozorenja za svaku ciljnu vrstu

Česta i ponovljena upotreba određene grupe antihelmintika može dovesti do razvoja rezistencije kod parazita na antihelmintike te grupe.

Preporučuje se istovremeno tretiranje svih životinja u domaćinstvu.

Prilikom planiranja efikasnog programa dehelmintizacije treba uzeti u obzir lokalne epizootiološke podatke i rizik od izloženosti pasa parazitima, pa se preporučuje potražiti savjet stručnjaka (npr. veterinara).

Kada je prisutna invazija  D. caninum, treba razmotriti istovremenu terapiju protiv prelaznih domaćina, kao što su buve i vaši, kako bi se spriječila reinfekcija.
4.5. 
Posebne mjere opreza pri upotrebi lijeka:

Posebne mjere opreza prilikom upotrebe lijeka kod životinja
Ispitivanja sa milbemicin oksimom pokazuju da je granica bezbjedne primjene kod nekih pasa rase Koli ili srodnih rasa niža, nego za pse ostalih rasa. Kod ovih pasa treba se striktno pridržavati preporučene doze.

Podnošljivost ovog lijeka kod mlade štenadi ovih rasa nije ispitana.

Klinički znaci kod pasa rase Koli slični su onima koji su uočeni u opštoj populaciji pasa nakon predoziranja.
Liječenje pasa sa velikim brojem cirkulišućih mikrofilarija može ponekad dovesti do pojave reakcija preosjetljivosti, kao što su blijede sluznice, povraćanje, drhtavica, otežano disanje ili prekomjerno lučenje pljuvačke. Ove reakcije povezane su sa oslobađanjem proteina iz uginulih ili umirućih mikrofilarija i ne predstavljaju direktno toksično dejstvo lijeka. Zbog toga se ne preporučuje primjena ovoga lijeka kod pasa sa mikrofilarijemijom.
U područjima sa rizikom od pojave srčane dirofilarioze, ili kada se zna da pas putuje odnosno da dolazi iz takvih oblasti, prije upotrebe ovog lijeka savjetuje konsultovanje sa veterinarom kako bi se isključilo prisustvo istovremene infestacije nematodom Dirofilaria immitis. U slučaju pozitivne dijagnoze, prije primjene ovog lijeka treba primijeniti terapiju protiv odraslih oblika Dirofilaria immitis.

Nisu sprovedena ispitivanja na jako slabim psima ili psima sa težim poremećajem funkcije bubrega ili jetre. Ne preporučuje se primjena lijeka kod ovih životinja ili se lijek može dati samo na osnovu procjene veterinara o odnosu koristi i rizika.

Infekcija pantljičarom  kod pasa mlađih od 4 nedjelje nije uobičajena. Stoga tretman životinja mlađih od 4 nedjelje lijekom koji sadrži kombinaciju aktivnih supstanci ne mora biti neophodan.

S obzirom da su tablete aromatizovane, treba ih čuvati na sigurnom mjestu van domašaja životinja.

Posebna upozorenja za lica koja primjenjuju veterinarski lijek na životinjama

Tablete mogu biti štetne za djecu, ako ih nehotično progutaju. Kako bi se spriječilo da djeca pristupe lijeku, tablete ne treba davati u prisustvu djece i treba ih čuvati van vidokruga i domašaja djece.

U slučaju nehotičnog gutanja jedne ili više tableta odmah treba potražiti savjet ljekara i pokazati mu uputstvo za upotrebu ovog lijeka ili pakovanje.

Nakon upotrebe lijeka treba oprati ruke.
Ostale mjere opreza
Ehinokokoza predstavlja opasnost za ljude. S obzirom da je ehinokokoza bolest koja se prijavljuje Svjetskoj organizaciji za zdravlje životinja (OIE – World Organisation for Animal Health), treba se pridržavati specifičnih smjernica za liječenje, praćenje stanja i zaštitu zdravlja ljudi, propisanih ili dobijenih od mjerodavnih nadležnih tijela (npr. stručnjaka ili instituta za parazitologiju).
4.6. 
Neželjena dejstva (učestalost i ozbiljnost)
U vrlo rijetkim slučajevima su nakon primjene kombinacije milbemicin oksima i prazikvantela kod pasa primijećeni sistemski znaci (poput letargije), neurološki znaci (poput tremora mišića i ataksije) i/ili želudačno-crijevni znaci (kao što su povraćanje, dijareja, anoreksija i hipersalivacija).

U vrlo rijetkim slučajevima  primijećene su reakcije preosjetljivosti nakon primjene ovog lijeka.

Učestalost ispoljavanja neželjenih dejstava je određena u skladu sa sljedećim pravilima:

- vrlo česta (više od 1 na 10 tretiranih životinja pokazuju neželjene reakcije)

- česta (više od 1 ali manje od 10 životinja na 100 tretiranih životinja)

- povremena (više od 1, ali manje od 10 životinja na 1000 tretiranih životinja)

- rijetka (više od 1, ali manje od 10 životinja na 10000 tretiranih životinja)

- vrlo rijetka (manje od 1 životinje na 10000 tretiranih životinja, uključujući izolovane slučajeve).

4.7. 
Upotreba tokom graviditeta, laktacije i nošenja jaja

Ovaj lijek se može primijeniti kod priplodnih pasa, uključujući gravidne kuje i kuje u laktaciji.

4.8. 
Interakcije sa drugim ljekovima i druge vrste interakcija
Nisu primijećene interakcije nakon primjene preporučene doze makrocikličnog laktona selamektina tokom terapije kombinacijom milbemicin oksima i prazikvantela u preporučenoj dozi. U nedostatku drugih ispitivanja, savjetuje se oprez u slučaju istovremene primjene ovog lijeka sa drugim makrocikličnim laktonima. Takođe, ova vrsta ispitivanja nije sprovedena na životinjama u fazi reprodukcije.

4.9. 
Doziranje i način primjene

Oralna upotreba.

Pse treba izmjeriti kako bi se osiguralo precizno doziranje.
Minimalna preporučena doza: 0,5 mg milbemicin oksima i 5 mg prazikvantela po kg t.m. jednokratno, oralno.
Lijek treba dati sa hranom ili nakon hranjenja. Tablete su ukusne, pa ih psi obično dobrovoljno uzimaju (dobrovoljno uzimanje je utvrđeno kod više od 80% ispitivanih pasa). Ako pas ne želi dobrovoljno da uzme tabletu, ona mu se može dati direktno u usta.

U zavisnosti od tjelesne mase psa, praktično doziranje je sljedeće:

	Tjelesna masa
	Film tableta

	5 – 25 kg
	1 tableta

	>25 – 50 kg
	2 tablete

	>50 – 75 kg
	3 tablete


Kada je istovremeno potrebna prevencija srčane dirofilarioze i terapija protiv pantljičare, ovaj lijek može se da zamijeni lijek za sprječavanje srčane dirofilarioze koji sadrži jednu aktivnu supstancu.

Za liječenje invazije parazitom Angiostrongylus vasorum, milbemicin oksim treba primijeniti četiri puta u intervalima od po nedjelju dana. Kada je indikovana istovremena terapija protiv cestoda, savetuje se da se ovaj lijek da jednom i da se zatim nastavi sa lijekom koji sadrži samo milbemicin oksim, za preostale tri terapije u nedeljnim intervalima.
U endemskim područjima primjena ovog lijeka na svake četiri nedjelje sprečava angiostrongilozu tako što redukuje broj nerazvijenih odraslih oblika (L5) i odraslih oblika parazita, kada je indikovana istovremena terapija protiv cestoda.

Za liječenje invazije Thelazia callipaeda, milbemicin oksim treba dati dva puta u razmaku od sedam dana. Kada je indikovana istovremena terapija protiv cestoda, ovaj lijek može zamijeniti monovalentni lijek koji sadrži samo milbemicin oksim.

4.10.  Predoziranje (simptomi, hitne mjere koje treba preduzeti, antidoti), ako je neophodno
Nijesu zabilježeni simptomi drugačiji od onih koji su primijećeni nakon primjene propisane doze  (vidjeti dio 4.6).

4.11.  Karenca

Nije primjenljivo.

5. 
FARMAKOLOŠKI PODACI

Farmakoterapijska grupa: endektocidi, makrociklični laktoni, milbemicin u kombinaciji.

ATCvet kod: QP54AB51
5.1. 
Farmakodinamski podaci

Milbemicin oksim pripada grupi makrocikličnih laktona. Dobija se fermentacijom Streptomyces hygroscopicus var. aureolacrimosus. Efikasan je protiv grinja, larvenih i odraslih oblika nematoda, kao i protiv larvi Dirofilaria immitis.

Efekat milbemicina je povezan sa njegovim djelovanjem na prenos nervnih impulsa kod beskičmenjaka: milbemicin oksim, poput avermektina i drugih milbemicina, kod nematoda i insekata povećava propustljivost ćelijske membrane za hloridne jone preko glutamat zavisnih hloridnih jonskih kanala (slični GABAA i glicinskim receptorima kičmenjaka). To dovodi do hiperpolarizacije membrane nervne i mišićne ćelije i flakcidne paralize i uginuća parazita.

Prazikvantel je acilirani derivat pirazino-izohinolina. Djeluje protiv cestoda i trematoda. U ćelijskim membranama parazita mijenja propustljivost za kalcijum (ulazak Ca2+) i tako izaziva disbalans u  strukturi membrane, što dovodi do depolarizacije membrane i gotovo trenutne kontrakcije mišića (tetanija), brze vakuolizacije sincicijalne opne (tegumenta) i posljedično njenog raspadanja (apoptoze), što rezultira lakšim izbacivanjem parazita iz želudačno-crijevnog sistema ili njegovim uginućem.

5.2. 
Farmakokinetički podaci

Nakon oralne primjene prazikvantela kod pasa, datog poslije unosa manje količine hrane, maksimalna koncentracija u serumu brzo se postiže (Tmax je približno 0,25 do 2,5 sata) i brzo opada (t1/2 je približno 1 sat). Postoji značajan efekat prvog prolaza kroz jetru, sa vrlo brzom i gotovo potpunom biotransformacijom u jetri, uglavnom do monohidroksilnih (ali i di- i trihidroksilnih) derivata, koji se prije izlučivanja uglavnom konjuguju u obliku glukuronida i/ili sulfata. Oko 80% prazikvantela se veže za plazmu. Izlučivanje je brzo i potpuno (približno 90% u 2 dana), a glavni put izlučivanja je preko bubrega.

Nakon oralne primjene milbemicin oksima kod pasa, datog poslije unosa manje količine hrane, najveća koncentracija u plazmi dostiže se za oko 0,75 do 3,5 sata, a zatim opada uz poluvrijeme eliminacije nemetabolisanog milbemicin oksima od 1 do 4 dana. Biološka raspoloživost je približno 80%.

6. 
FARMACEUTSKI PODACI

6.1. 
Lista pomoćnih supstanci (ekscipijenasa)
Celuloza, mikrokristalna

Laktoza monohidrat

Povidon K30
Kroskarmeloza natrijum
Silicijum dioksid, koloidni, bezvodni

Aroma mesa

Kvasac u prahu

Magnezijum stearat

Hipromeloza

Talk

Propilen glikol

Aroma jetre

6.2. 
Inkompatibilnosti
Nije primjenljivo.

6.3.
Rok upotrebe

Rok upotrebe lijeka upakovanog za prodaju: 3 godine.
6.4. 
Posebne mjere upozorenja pri čuvanju lijeka

Čuvati u originalnom pakovanju radi zaštite od vlage. Ovaj veterinarski lijek ne zahtijeva posebne temperaturne uslove čuvanja.

6.5. 
Vrsta i sastav pakovanja

Unutrašnje pakovanje: Blister izrađen od hladno oblikovane aluminijumske folije koja se sastoji od aluminijumskog sloja, sa jedne strane obloženog orijentisanim poliamidom (OPA), a sa druge strane  polivinil hloridom (PVC) i zatvoren topljenjem sa aluminijskom folijom.
Spoljašnje pakovanje: Kartonska kutija
Veličina pakovanja: 12 blistera sa po 4 tablete (ukupno 48 tableta).

6.6. 
Posebne mjere opreza pri odlaganju neupotrebljenog lijeka ili otpadnih materijala dobijenih upotrebom lijeka
Neiskorišćeni lijek ili ostatak lijeka uništavaju se u skladu sa važećim propisima.
Ovaj lijek ne smije dospjeti u otvorene vode jer to može biti opasno za ribe i druge vodene organizme.

7. 
NOSILAC DOZVOLE ZA STAVLJANJE LIJEKA U PROMET
D.S.D. „KRKA, d.d., Novo mesto“ - predstavništvo Podgorica

Svetlane Kane Radević br. 3, 81000 Podgorica, Crna Gora

8. 
BROJ DOZVOLE ZA STAVLJANJE LIJEKA U PROMET
2040/23/48 – 7974
9. 
DATUM PRVE DOZVOLE/OBNOVE DOZVOLE ZA STAVLJANJE LIJEKA U PROMET
06.06.2023. godine
10. 
DATUM REVIZIJE TEKSTA 
06.06.2023. godine
OGRANIČENJA PRODAJE, DISTRIBUCIJE I/ILI UPOTREBE LIJEKA

Na veterinarski recept.

